હિન્દુ સમાજ શાસ્ત્રોના શ્રેષ્ઠ તત્ત્વજ્ઞાનને આચરણમાં લાવે છે અને ભગવાન, સંતો અને મહાપુરુષોના વ્યવહારને અપનાવે તે સમયની માંગ છે. દેશના ખૂણે ખૂણે ભેદભાવની દીવાલો ધ્વસ્ત કરતા શુભ સમાચારો મળી રહ્યા છે. સમાજની દિવ્યતા, પવિત્રતાના જાગરણના આ સમયમાં સમરસતા નિર્માણ માટે આપણે વ્યક્તિગત રીતે, પરિવાર તરીકે અને ગામ કે મહોલ્લા તરીકે ભેદભાવમુક્ત અને આત્મીયતાયુક્ત વ્યક્તિ, પરિવાર અને ગામનું ઉદાહરણ પૂરું પાડવું પડશે. પરિવાર પોતાના ઘરે વંચિત વસ્તીના બંધુને સપરિવાર બોલાવે, તેમને ત્યાં જાય, પારિવારિક ભાવથી એકબીજાના સારા-માઠા પ્રસંગમાં સહભાગી બને. ગામના મંદિર, પાણીનો સ્રોત અને સ્મશાન સૌનાં બને.